Uznesenie Krajského súdu Bratislava sp. zn. 3Cob/402/2013 z 30. 1. 2014

Forma: Uznesenie
Oblasť práva: Obchodné právo
Text rozhodnutia
Súd: Krajský súd Bratislava Spisová značka: 3Cob/402/2013 Identifikačné číslo súdneho spisu: 1213200182 Dátum vydania rozhodnutia: 31. 01. 2014 Meno a priezvisko sudcu, VSÚ: JUDr. Elena Ondrišová ECLI: ECLI:SK:KSBA:2014:1213200182.1 Uznesenie Krajský súd v Bratislave v právnej veci žalobcu Allianz - Slovenská poisťovňa, a.s., Dostojevského rad 4, Bratislava, IČO: 00 151 700, proti žalovanému JUDr. Stanislav Demčák, Štefánikova 8, Bratislava, správca konkurznej podstaty úpadcu CBN - SOBRANA, s.r.o., Beckovská 38, Bratislava, IČO: 36 714 305, o 303,71 EUR s príslušenstvom, vedenej na Okresnom súde Bratislava II v Bratislave pod sp. zn. 25Cb/58/2013-47 z 23.4.2013, jednohlasne takto r o z h o d o l : Krajský súd v Bratislave pripúšťa späťvzatie žaloby, rozsudok Okresného súdu Bratislava II v Bratislave č.k. 25Cb/58/2013-47 z 23.4.2013 zrušuje a konanie zastavuje. Žalovanému náhradu trov prvostupňového ani odvolacieho konania nepriznáva. o d ô v o d n e n i e : Súd prvého stupňa rozsudkom pre zmeškanie v zmysle § 153 b/ ods. 1 O.s.p. uložil žalovanému povinnosť zaplatiť žalobcovi sumu 303,71 EUR, ktorá predstavovala dlžné poistné za obdobie od 23.2.2010 - 23.5.2010 vyplývajúce zo zaniknutej poistnej zmluvy č. 511035532 s 9 % p.a. úrokom z omeškania od 24.5.2010 do zaplatenia a náhradu trov konania v sume 18,- EUR do troch dní od právoplatnosti rozsudku. Písomným podaním zo dňa 20.5.2013 zobral žalobca žalobu späť z dôvodu, že na žalovanú spoločnosť bol vyhlásený konkurz a že si pohľadávku prihlasuje do konkurzu. Písomným podaním zo dňa 10.1.2014 oznámil žalovaný, že so späťvzatím žaloby žalovaný súhlasí. Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiať právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví. Vzhľadom na dispozičný úkon žalobcu a súhlas žalovaného odvolací súd v súlade s § 208 O.s.p. pripustil späťvzatie žaloby, rozsudok súdu prvého stupňa zrušil a konanie zastavil. O náhrade trov konania odvolací súd rozhodol podľa § 146 ods. 2 a § 224 ods. 1 O.s.p. tak, že žalovanému náhradu trov prvostupňového a odvolacieho konania nepriznal, nakoľko mu v prvostupňovom a ani odvolacom konaní trovy nevznikli. Poučenie: Proti tomuto uzneseniu odvolanie nie je prípustné.

